አሜሪካ በኢትዮጵያ የተካሄደውን ምርጫ አደነቀች
ኢትዮጵያ ባለፈው እሁድ ያካሄደችውን አገራዊና ክልላዊ ምርጫ እንደሚያደንቅ የአሜሪካ መንግሥት ገለጸ።የአገሪቱ የውጭ ጉዳይ ሚኒስቴር ቃል አቀባይ ዋሽንግተን ዲሲ ውስጥ በሰጡት መግለጫ ሕዝቡ በሰላማዊ መንገድ በዴሞክራሲያዊ መንገድ ያደረገውን ምርጫ አድናቆት ቸረውታል።የኢትዮጵያ ብሔራዊ ምርጫ ቦርድ ጥረትና የአፍሪካ ኅብረት የምርጫ ታዛቢ ቡድን የተጫወተውን ሚናም እንደሚያስመሰግን ገልጿል።በቅድመ  ምርጫው ሂደት የፖለቲካ ፓርቲዎች ያካሄዷቸው ክርክሮች  በኢትዮጵያ ሕገ መንግሥትና ሕጎች በሰላማዊ መንገድ ለማራመድ እንዳስቻሏቸውም አመልክቷል።ኢትዮጵያ ግንቦት 16 ቀን 2007 ባደረገችው ጠቅላላ ምርጫ ከ36ሚሊዮን በላይ ሕዝብ በመራጭነት ተመዘግቦ ከ90 በመቶ በላይ የሚሆነው ድምፁን ሰጥቷል።